wannaphong/clean_thaiwikipedia huggingface dataset:
# อเล็กซานเดอร์ เนฟสกี
อเล็กซานเดอร์ ยาโรสลาวิช เนฟสกี (; พระนามทางธรรม: อาเล็กซีย์; 13 พฤษภาคม ค.ศ. 1221 – 14 พฤศจิกายน ค.ศ. 1263) เป็นเจ้าชายแห่งนอฟโกรอด (1236–1240; 1241–1256; 1258–1259), แกรนด์พรินซ์แห่งเคียฟ (1249–1263) และแกรนด์พรินซ์แห่งวลาดีมีร์ (1252–1263)
 
โดยทั่วไปแล้วถือเป็นบุคคลสำคัญในประวัติศาสตร์รัสเซียยุคกลาง อเล็กซานเดอร์เป็นพระราชนัดดาในวเซโวโลด รังใหญ่ และกลายเป็นตำนานเนื่องมาจากชัยชนะทางทหารของพระองค์ในรัสเซียตะวันตกเฉียงเหนือต่อผู้รุกรานชาวสวีเดนในยุทธการที่แม่น้ำเนวาใน ค.ศ. 1240 และนักรบครูเสดชาวเยอรมันในยุทธการบนน้ำแข็งเมื่อ ค.ศ. 1242 พระองค์รักษาศาสนาคริสต์นิกายออร์ทอดอกซ์ตะวันออก ยอมจ่ายบรรณาการแก่โกลเดนฮอร์ดที่ทรงอำนาจ มาการีอุสแห่งมอสโกยกให้อเล็กซานเดอร์ เนฟสกีเป็นนักบุญแห่งคริสตจักรรัสเซียออร์ทอดอกซ์ใน ค.ศ. 1547
 
หมายเหตุ

 
อ้างอิง

 
บรรณานุกรม
 ข้อมูลปฐมภูมิ 
 Livonian Rhymed Chronicle (LRC,  1290s).
  (Reprint: Hildesheim 1963). Verses 2235–2262.
 
 Synod Scroll (Older Redaction) of the Novgorod First Chronicle (NPL,  1315).
 
 
วรรณกรรม
 
 
 
 
 
 
 
  (e-book)
 
 
 
อ่านเพิ่ม
 
 Isoaho, Mari. The Image of Aleksandr Nevskiy in Medieval Russia: Warrior and Saint (The Northern World; 21). Leiden: Brill Academic Publishers, 2006 (hardcover,).
 "Tale of the Life and Courage of the Pious and Great Prince Alexander [Nevsky]" in Medieval Russia's Epics, Chronicles, and Tales, ed. Serge Zenkovsky, 224–235 (New York: Meridian, 1974)
 
แหล่งข้อมูลอื่น

Repose of Saint Alexander Nevsky Orthodox icon and synaxarion (23 November)
Synaxis of the Saints of Rostov and Yaroslavl (23 May)
Translation of the relics of Saint Alexander Nevsky (30 August)
 Saint Alexander on Nevsky Prospekt.
Kommersant: Russia’s Hero is Grand Prince Alexander Nevsky (24 September 2008)
Interfax news agency: Orthodox believers found heaven guardians for Russian secret service (22 September 2008)
# พงศาวลีของขงจื๊อในสายตระกูลหลัก
นี่คือพงศาวลีในสายตระกูลหลักของขงจื๊อ 

พงศาวลี

ชื่อรุ่น
ลูกหลานของขงจื๊อกับสี่ปราชญ์คนอื่น ๆ (ขงจื๊อ, เม่งจื๊อ, เจิงจื่อ และเหยียน หุย) ยังคงกำหนดเป็นส่วนหนึ่งของชื่อที่ลูก ๆ ของพวกเขาได้รับโดยใช้บทกวีรุ่นนี้ที่พระราชทานโดยจักรพรรดิเจี้ยนเหวินแห่งราชวงศ์หมิง และขยายเพิ่มโดยจักรพรรดิองค์ต่อมา: 孔姓 (The ข่ง family, descendants of Confucius) 

希言公彥承，宏聞貞尚衍；
興毓傳繼廣，昭憲慶繁祥；
令德維垂佑，欽紹念顯揚；
建道敦安定，懋修肇彝常；
裕文煥景瑞，永錫世緒昌。
# เจ้าหญิงเดเชน ยางซอม วังชุก
เจ้าหญิงเดเชน ยางซอม วังชุก (ประสูติ 2 ธันวาคม พ.ศ. 2524) ทรงเป็นเจ้าหญิงแห่งภูฏาน เป็นพระโสทรขนิษฐาร่วมพระครรภ์ในสมเด็จพระราชาธิบดีชิกเม เคซาร์ นัมกเยล วังชุก รัชกาลปัจจุบัน และเป็นพระปิตุจฉา (อาหญิง) ในเจ้าชายชิกเม นัมเกยล วังชุก มกุฎราชกุมารแห่งภูฏาน

 พระประวัติ 
พระองค์ประสูติเมื่อปี พ.ศ. 2524 เป็นพระราชธิดาใน สมเด็จพระราชาธิบดีชิกเม เซ็งเค วังชุก กับ สมเด็จพระราชินีเชอริง ยังดน วังชุก ทรงมีสมเด็จพระบรมเชษฐาธิราชและพระอนุชาร่วมพระครรภ์ 2 พระองค์คือ สมเด็จพระราชาธิบดีชิกเม เคซาร์ นัมกเยล วังชุก รัชกาลปัจจุบัน และ เจ้าชายชิกเม ดอร์จี วังชุก และในฐานะเจ้าหญิง ทรงปฏิบัติพระกรณียกิจในด้านเด็กและสตรี โดยพระองค์เสด็จทั่วประเทศเพื่อทรงงานอย่างหนักเพื่อให้องค์กรที่ทรงดูแลเกิดประโยชน์มากที่สุด5 Beautiful Royal Princesses of Bhutan

 อภิเษกสมรส 
พระองค์ทรงอภิเษกสมรสกับ เดโช ทันดิน นัมกเยล เมื่อวันที่ 29 ตุลาคม พ.ศ. 2552Bhutan Majestic Travel , Wedding news โดยงานอภิเษกสมรส จัดขึ้น ณ วังเตเช็นเชอลิง โดยทั้ง 2 มีพระบุตรคือ
อชิ เดเชน ยุยเดม ยางซอม วังชุก
เดโช อุกเยล ดอร์จี วังชุก
เดโช ชิกเม ซิงเย วังชุก

 พระอิสริยยศ 
2 ะันวาคม พ.ศ. 2524 - ปัจจุบัน รอยัลไฮเนส เจ้าหญิง (อชิ) เดเชน ยางซอม วังชุก เจ้าหญิงแห่งภูฏาน (Her Royal Highness Princess Ashi Dechen Yangzom Wangchuck)Of Rainbows and Clouds: The Life of Yab Ugyen Dorji As Told to His Daughter
# เจ้าชายชิกเม ดอร์จี วังชุก
เจ้าชาย กยัลชาพ ชิกเม ดอร์จี วังชุก (ประสูติ 12 เมษายน พ.ศ. 2529) ทรงเป็นเจ้าชายแห่งภูฏาน เป็นพระโสทรานุชาร่วมพระครรภ์ในสมเด็จพระราชาธิบดีชิกเม เคซาร์ นัมกเยล วังชุก รัชกาลปัจจุบัน และเป็นพระปิตุลา (อาชาย) ในเจ้าชายชิกเม นัมเกยล วังชุก มกุฎราชกุมารแห่งภูฏาน โดบทรงอยู่ในลำดับที่ 6 แห่งการสืบราชบัลลังก์

 พระประวัติ 
พระองค์ประสูติเมื่อปี พ.ศ. 2529 เป็นพระราชโอรสใน สมเด็จพระราชาธิบดีชิกเม เซ็งเค วังชุก กับ สมเด็จพระราชินีเชอริง ยังดน วังชุก ทรงมีสมเด็จพระบรมเชษฐาธิราชและพระเชษฐภคินีร่วมพระครรภ์ 2 พระองค์คือ สมเด็จพระราชาธิบดีชิกเม เคซาร์ นัมกเยล วังชุก รัชกาลปัจจุบัน และ เจ้าหญิงเดเชน ยางซอม วังชุก ในปี พ.ศ. 2552 พระองค์ทรงจบการศึกษา ณ เมนโลคอลเลจ รัฐแคลิฟอร์เนีย 

ในฐานะสมาชิกพระราชวงศ์และพระโสทรานุชาร่วมพระภรรภ์พระองค์เดียวในสมเด็จพระราชาธิบดีชิกเม เคซาร์ นัมกเยล วังชุก พระองค์ทรงถูกแตต่งตั้งเป็น กยัลชาพ (Gyaltshab) หรือ ผู้สำเร็จราชการแทนพระมหากษัตริย์ สำหรับ 6 เขตทางตะวันออกของภูฏานในปี พ.ศ. 2557 (เขตทางตะวันออกของภูฏาน ได้แก่ ลุนเต, มอร์กา , เปมกาเชล, ชัมดรุก จงการ์ , มาชิกา และ ทาชิกยัล) 

ในฐานะกยัลชาพ ทรงป็นหัวหน้าสำนักงานกยัลชาพที่มีสำนักงานในกยัลโปซิง , จังหวัดมองการ์ และบริหารราชการแผ่นดินของพระองค์ให้กับประชาชน

 อภิเษกสมรส 
พระองค์ทรงอภิเษกสมรสกับ เยตโซ ลาโม เมื่อวันที่ 17 ตุลาคม พ.ศ. 2556 ณ เขตบุมทังBhutan Cultural Atlas ซึ่งเป็นบ้านเกิดของพระชายา (พระชายาของพระองค์เป็นพระเชษฐภคินีใน สมเด็จพระราชินีเจจุน ปัทมา วังชุก) โดยมีพระธิดาร่วมกัน 1 ท่าน คือ
 อชิ เดโช เพลมา วังชุกTheir daughter
# อูอิปซีลอนบีอาวอลเลย์
อูอิปซีลอนบีอาวอลเลย์  เป็นสโมสรวอลเลย์บอลหญิงอาชีพในประเทศอิตาลี ตั้งอยู่ในเมืองบุสโตอาร์ซีซีโอ แคว้นลอมบาร์เดีย ปัจจุบันเข้าแข่งขันในเซเรียอา 1 ซึ่งเป็นลีกอาชีพสูงสุดของประเทศอิตาลี

 ประวัติ 
ในปี ค.ศ. 1996 สโมสรสหภาพกีฬาชิสเตลลุมวอลเลย์  ได้เข้าแข่งขันในเซเรียอา 1 โดยใช้สนามเหย้า Palazzetto dello Sport ที่เมืองชิสลาโก ซึ่งเป็นสนามที่มีความจุไม่มากนัก ทำให้สโมสรต้องมองหาสนามเหย้าแห่งใหม่ ในปี ค.ศ. 1997 เมื่อเมืองใกล้เคียงอย่าง บุสโตอาร์ซีซีโอ สร้างสนามใหม่ชื่อ PalaYamamay–Maria Piantanida ที่มีความจุ 4,490 ที่นั่ง สโมสรชิสเตลลุมจึงตัดสินใจย้ายมาใช้สนามแห่งนี้ และอยู่ต่อเนื่องเป็นเวลาสามฤดูกาล หลังจากตกชั้นสู่เซเรียอา 2 ในฤดูกาล 1999–2000 สโมสรได้โอนกิจกรรมกีฬาทั้งหมดไปยังบริษัทยามาไม   และก่อตั้งสโมสรใหม่ชื่อ ฟูตูราวอลเลย์บุสโตอาร์ซีซีโอ 

ฤดูกาลแรกของสโมสรในเซเรียอา 2 ฤดูกาล 2000–01 สโมสรได้เลื่อนชั้นสู่เซเรียอา 1 ได้สำเร็จ หลังจากผ่านไปเจ็ดฤดูกาล ในปี ค.ศ. 2007 สโมสรคว้าแชมป์ถ้วยยุโรปเป็นครั้งแรกในรายการซีอีวีคัพ ฤดูกาล 2009–10 และในปี ค.ศ. 2012 สโมสรสามารถคว้าแชมป์ได้ 4 รายการติดต่อกันได้แก่ เซเรียอา 1, โกปปาอีตาเลีย, ซีอีวีคัพ และซูแปร์โกปปาอีตาเลียนา)

 ชื่อก่อนหน้า 
เนื่องจากสโมสรได้รับการสนับสนุน สโมสรจึงได้ลงแข่งขันภายใต้ชื่อต่อไปนี้:
 บรุมส์ บุสโต อาร์ซีซีโอ (2000–2002)
 ดีเมกลีโอ บรุมส์ บุสโต อาร์ซีซีโอ (2002–2006)
 ยามาไม บุสโต อาร์ซีซีโอ (2006–2012)
 อูเนนโด ยามาไม บุสโต อาร์ซีซีโอ (2012–2016)
 อูเน็ต ยามาไม บุสโต อาร์ซีซีโอ (2016–2017)
 อูเน็ต เอ-วอร์ก บุสโต อาร์ซีซีโอ (2017–2022)
 เอ-วอร์ก บุสโต อาร์ซีซีโอ (2022–2023)
 อูอิปซีลอนบีอา วอลเลย์ บุสโต อาร์ซีซีโอ (2023–2024)
 ยูโรเตก อูอิปซีลอนบีอา บุสโต อาร์ซีซีโอ (2024–ปัจจุบัน)

เกียรติประวัติ
การแข่งขันระดับประเทศ
 20px เซเรียอา 1
 ชนะเลิศ (1): 2011–12
 20px โกปปาอีตาเลีย
 ชนะเลิศ (1): 2011–12
 15px ซูแปร์โกปปาอีตาเลียนา
 ชนะเลิศ (1): 12

การแข่งขันระดับนานาชาติ
 20px|15px ซีอีวีคัพ
 ชนะเลิศ (3): 2009–10, 2011–12, 2018–19

 ผู้เล่นชุดปัจจุบัน 
รายชื่อผู้เล่นสำหรับฤดูกาล 2024-25 มีดังนี้

หมายเลขผู้เล่นตำแหน่งส่วนสูงหมายเหตุ1 สกาย ฮาวเวิร์ดตัวบล็อกกลาง1.912 เฟเดริกา เปลโลนีตัวรับอิสระ1.723 เปลิน ฟัน แดร์ แป็ยล์ตัวตีตรงข้าม1.964 เรเบกกา ปีวาตัวตีด้านนอก1.835 อานา การีนา โลลายาตัวตีด้านนอก1.876 ซิลเกอ ฟัน อาแฟร์มัตตัวบล็อกกลาง1.927 มาร์ตีนา โมรันดีตัวรับอิสระ1.758 จูดิตตา ลูอัลดีตัวบล็อกกลาง1.86หัวหน้าทีม10 เบเนเดตตา ซาร์โตรีตัวบล็อกกลาง1.8411 โจเซฟิเน โอบอสซาตัวตีด้านนอก1.8312 จอร์เจีย ฟรอซีนีตัวตีตรงข้าม1.9114 เลารา คึนซ์เลอร์ตัวตีด้านนอก1.8918 อะเล็กซานดรา ลาซิชตัวตีด้านนอก1.8619 เจนนิแฟร์ บอลดีนีตัวเซ็ต1.8720 ฟรันเชสกา สโกลาตัวเซ็ต1.83
# เหม่ย์หลิง (ชื่อ)
เหม่ย์หลิง อาจหมายถึง

 บุคคลที่มีชื่อเสียง 
 ซ่ง เหม่ย์หลิง (Soong Mei-ling) - ภรรยาของเจียง ไคเชก
 อง เหม่ย์หลิง (Yung Mei Ling) - นักแสดงหญิงชาวฮ่องกง

 ตัวละครในบันเทิงคดี 
 เหม่ย์หลิง (Mei Ling) - ตัวละครจากเรื่องเมทัลเกียร์
 หวัง เหม่ยหลิง (Wang Meiling) - ตัวละครจากเรื่องล่าขุมทรัพย์สุดขอบฟ้า
 ลี เหม่ยหลิง (Li Meiling) - ตัวละครจากเรื่องซากุระ มือปราบไพ่ทาโรต์
 โจว เหมยหลิง (Zhou Mei-Ling) - ตัวละครจากเรื่องโอเวอร์วอตช์
 หง เหม่ยหลิง (Hong Meiling) - ตัวละครจากเรื่องโทโฮโปรเจกต์
# เจ้าหญิงยูเพลมา โชเดน วังชุก
เจ้าหญิง (อชิ) ยูเพลมา โชเดน วังชุก (ประสูติ 6 มิถุนายน พ.ศ. 2536) ทรงเป็นเจ้าหญิงแห่งภูฏาน โดยเป็นพระขนิษฐาร่วมพระราชบิดาในสมเด็จพระราชาธิบดีชิกเม เคซาร์ นัมกเยล วังชุก

 พระประวัติ 
เจ้าหญิง ประสูติเมื่อปี พ.ศ. 2536 พระราชบิดาคือ สมเด็จพระราชาธิบดีชิกเม เซ็งเค วังชุก พระราชมารดาคือ สมเด็จพระราชินีซังเก โชเดน วังชุก ทรงมีพระเชษฐาร่วมพระครรภ์ 1 พระองค์ คือเจ้าชายคัมซุม ซิงเย วังชุก ด้านการศึกษา พระองค์ทรงจบจากมหาวิทยาลัยจอร์จทาวน์คณะสังคมวิทยาของสหรัฐอเมริกา เมื่อปี พ.ศ. 2559

 อภิเษกสมรส 
เจ้าหญิงยูเพลมา ทรงอภิเษกสมรสกับ เดโช ทินเล โนบู (พระอนุชาในสมเด็จพระราชินีเจจุน ปัทมา วังชุก) เมื่อวันที่ 29 ตุลาคม พ.ศ. 2563 ที่วังเตเช็นเชอลิง โดยพระสวามีประกอบอาชีพเป็นนักบินสายการบินดรุคแอร์ สายการบินประจำชาติแห่งภูฏาน ทั้ง 2 มีพระบุตร คือ
ดอนดรุป กยัลเซน
โซนัม โซกี

ภายหลังอภิเษกสมรสแล้ว พระองค์และพระสวามีทรงช่วยกันประกอบพระกรณียกิจในด้านการกุศล โดยมักจะเสด็จไปยังพื้นที่ของภูฏาน ที่ได้รับผลกระทบจากภัยพิบัติทางธรรมาชาติ โดยพระสวามีได้ตามเสด็จด้วย 
 พระอิสริยยศ 
6 มิถุนายน พ.ศ. 2536 - ปัจจุบัน: เจ้าหญิง (อชิ) ยูเพลมา โชเดน วังชุก
# กาเอส แดแวลอปแรส แชชุฟ
กาเอส แดแวลอปแรส แชชุฟ  เป็นสโมสรวอลเลย์บอลหญิงอาชีพในประเทศโปแลนด์ ตั้งอยู่ในเมืองแชชุฟ จังหวัดปอตการ์ปาแช ปัจจุบันเข้าแข่งขันในเตารอนลีกา

 ชื่อก่อนหน้า 
เนื่องจากสโมสรได้รับการสนับสนุน สโมสรจึงได้ลงแข่งขันภายใต้ชื่อต่อไปนี้:
 กาเอส แดแวลอปแรส แชชุฟ (2012–2023, 2024–ปัจจุบัน)
 แปกีแยแอ รือซีแซแชชุฟ (2023–2024)

 ประวัติ 
สโมสรก่อตั้งขึ้นในปี ค.ศ. 2012 โดยเริ่มต้นการแข่งขันในปอลสกาลีกา 2  ซึ่งเป็นระดับที่สามของโปแลนด์ และในฤดูกาล 2014/15 สโมสรได้เลื่อนชั้นขึ้นสู่ลีกสูงสุดเตารอนลีกา ในฤดูกาล 2016/17 สโมสรจบอันดับที่สามในปูคาร์ปอลสกี และเตารอนลีกา ฤดูกาล 2017/18 สโมสรได้เข้าร่วมการแข่งขันซีอีวีวิมินส์แชมเปียนส์ลีกเป็นครั้งแรก ตั้งแต่ฤดูกาล 2019/20 สโมสรได้แต่งตั้งสเตฟาน อ็องตีกา อดีตนักวอลเลย์บอลทีมชาติฝรั่งเศส มาเป็นหัวหน้าผู้ฝึกสอน โดยในฤดูกาลนั้นทีมจบอันดับสองในฤดูกาลปกติด้วยผลงานชนะ 21 แพ้ 1 และจบอันดับที่สองในนัดชิงชนะเลิศ

ในฤดูกาล 2020/21 สโมสรจบอันดับที่หนึ่งในฤดูกาลปกติ และสามารถเอาชนะในรอบก่อนรองชนะเลิศและรอบรองชนะเลิศจนผ่านเข้าสู่รอบชิงชนะเลิศ ในนัดชิงชนะเลิศได้พบกับ กรูปาอาซาตือแคมิกปอลิตแซ ซึ่งแดแวลอปแรสเอาชนะในเกมแรก และแพ้ในเกมที่สองถึงสี่ทำให้สโมสรได้รองแชมป์เป็นสมัยที่ 2 ติดต่อกัน ต่อมาในฤดูกาล 2021/22 สโมสรคว้าแชมป์ปูคาร์ปอลสกี และซูแปร์ปูคาร์ปอลสกีได้สำเร็จ และผ่านเข้าสู่รอบก่อนรองชนะเลิศของซีอีวีวิมินส์แชมเปียนส์ลีก ในส่วนเตารอนลีกา สโมสรจบอันดับที่สองในฤดูกาลปกติด้วยสถิติชนะ 20 แพ้ 2 และผ่านเข้าสู่รอบชิงชนะเลิศอีกครั้ง โดยนัดชิงชนะเลิศทีมแพ้ให้กับกรูปาอาซาตือแคมิกปอลิตแซทั้ง 3 เกม และไม่สามารถล้างแค้นได้

ในฤดูกาล 2022/23 สโมสรอันดับที่สองในฤดูกาลปกติด้วยสถิติชนะ 20 นัด แพ้ 2 และผ่านเข้าสู่รอบก่อนรองชนะเลิศและรอบรองชนะเลิศอีกครั้ง แต่ในนัดชิงชนะเลิศต้องพ่ายให้กับแอวกาเอส กอมแมร์แซกอน วุช ทำให้สโมสรได้รองแชมป์เป็นสมัยที่ 4 ติดต่อกัน และในฤดูกาล 2023/24 สโมสรได้เปลี่ยนชื่อเป็น แปกีแยแอ รือซีแซแชชุฟ  แต่ในฤดูกาลถัดมาก็ได้กลับมาใช้ชื่อเดิม

ในฤดูกาล 2024/25 สโมสรคว้าแชมป์ปูคาร์ปอลสกีเป็นสมัยที่สอง และได้สร้างประวัติศาสตร์ด้วยการคว้าแชมป์เตารอนลีกาเป็นครั้งแรก หลังจากที่เคยได้รองแชมป์ถึง 5 ฤดูกาลติดต่อกัน ในนัดชิงชนะเลิศได้พบกับ แอวกาเอส กอมแมร์แซกอน วุช ซึ่งแดแวลอปแรสเอาชนะไป 3 เกมรวด

เกียรติประวัติ
การแข่งขันระดับประเทศ
 20px เตารอนลีกา
 ชนะเลิศ (1): 2024–25
 รองชนะเลิศ: 2019–20, 2020–21, 2021–22, 2022–23, 2023–24
 18px ปูคาร์ปอลสกี
 ชนะเลิศ (2): 2022
 รองชนะเลิศ: 2019 2020
 18px ซูแปร์ปูคาร์ปอลสกี
 ชนะเลิศ (1): 2021, 2022
# อวัยวะคโนลเลิน
อวัยวะคโนลเลิน  คือตัวรับรู้ไฟฟ้าในผิวหนังของปลาไฟฟ้าอ่อนน้ำจืดในวงศ์ Mormyridae (ปลางวงช้าง) ที่พบในในทวีปแอฟริกา โครงสร้างของอวัยวะนี้อธิบายครั้งแรกแต่ยังไม่ทราบหน้าที่ของอวัยวะนี้แน่ชัดโดยวิกเตอร์ ฟรันทซ์ (Viktor Franz) นักกายวิภาคศาสตร์ชาวเยอรมันใน ค.ศ. 1921 และคำว่า “Knolle” ในชื่อมาจากคำภาษาเยอรมันซึ่งแปลว่า "รากสะสมอาหาร" ที่สื่อถึงโครงสร้างทางกายภาพของอวัยวะซึ่งมีรูปร่างคล้ายหัวใต้ดิน

 โครงสร้างและการทำงาน 

อวัยวะคโนลเลินประกอบด้วยเซลล์เยื่อบุผิวที่ถูกดัดแปลงซึ่งทำหน้าที่เป็นตัวถ่ายโอนความรู้สึกสำหรับสนามไฟฟ้า นอกจากเซลล์เหล่านี้แล้วยังมีเซลล์สนับสนุนและเซลล์ประสาทรับความรู้สึกด้วย เซลล์ประสาทนี้จะส่งสัญญาณไปยังสมองของปลา โดยเฉพาะอย่างยิ่งไปยังนิวเคลียสของตัวรับความรู้สึกในแนวเส้นข้างลำตัว (Nucleus of the electrosensory lateral line loben; nELL) ที่อยู่ในก้านสมองส่วนท้ายผ่านแขนงด้านหลังของเส้นประสาทแนวข้างลำตัว

อวัยวะเหล่านี้ฝังตัวอยู่ในชั้นหนาของหนังกำพร้า เซลล์รับความรู้สึกจะฝังอยู่ลึกในชั้นล่างของหนังกำพร้า โดยมีการขยายตัวเข้าไปในช่องว่างเล็ก ๆ ที่อยู่ในชั้นตื้นของหนังแท้ อวัยวะรับความรู้สึกทั้งหมดล้อมรอบด้วยเยื่อฐาน ซึ่งเป็นโครงสร้างที่แยกหนังแท้ออกจากหนังกำพร้า เซลล์เยื่อบุผิวจะจัดเรียงกันอย่างหลวม ๆ คล้ายเป็นฝาปิดอยู่เหนือตัวรับความรู้สึก ช่วยให้กระแสไฟฟ้าแบบความจุกระแสคู่ (capacity-coupled current) จากสิ่งแวดล้อมภายนอกไหลสามารถผ่านเข้าสู่ตัวรับความรู้สึกได้

อวัยวะคโนลเลินไม่มีท่อเจลที่เชื่อมระหว่างตัวรับความรู้สึกกับสิ่งแวดล้อมภายนอก ซึ่งเป็นลักษณะเฉพาะของกระเปาะลอเร็นซีนีที่พบในปลาฉลามและปลากลุ่มฐานอื่น ๆ อวัยวะคโนลเลินมีความไวต่อสิ่งเร้าทางไฟฟ้าในช่วงความถี่ระหว่าง 20 เฮิรตซ์ ถึง 20 กิโลเฮิรตซ์ และสามารถตรวจจับสนามไฟฟ้าได้ถึงระดับ 0.1 มิลลิโวลต์ต่อเซนติเมตร โดยปกติจะใช้เพื่อตรวจจับการปล่อยกระแสไฟฟ้าอ่อน ๆ จากอวัยวะไฟฟ้าของปลาไฟฟ้าตัวอื่น โดยเฉพาะอย่างยิ่งในปลาไฟฟ้าชนิดเดียวกัน
# เจ้าชายคัมซุม ซิงเย วังชุก
เจ้าชาย (ดาโช) คัมซุม ซิงเย วังชุก (, ; ประสูติ 6 ตุลาคม พ.ศ. 2528) ทรงเป็นเจ้าชายแห่งภูฏาน ทรงเป็นพระอนุชาร่วมพระราชบิดาในสมเด็จพระราชาธิบดีชิกเม เคซาร์ นัมกเยล วังชุก โดยทรงอยู่ในลำดับที่ 5 แห่งการสืบพระราชบัลลังก์ภูฏาน

 พระประวัติ 
เจ้าชาย ประสูติเมื่อปี พ.ศ. 2528 พระราชบิดาคือ สมเด็จพระราชาธิบดีชิกเม เซ็งเค วังชุก พระราชมารดาคือ สมเด็จพระราชินีซังเก โชเดน วังชุก ทรงมีพระขนิษฐาร่วมพระครรภ์ 1 พระองค์ คือเจ้าหญิงยูเพลมา โชเดน วังชุก ด้านการศึกษา พระองค์ทรงจบจากโรงเรียนนายร้อยทหารบกแซนด์เฮิสต์4 Charming Royal Princes of Bhutan โดยในปี พ.ศ. 2548 ขณะมีพระชันษา 20 ปีทรงติดยศทางทหารของกองทัพภูฏาน เมื่อวันที่ 16 ธันวาคม พ.ศ. 2548 ในตำแหน่งร้อยโท

 พระอิสริยยศ 
6 ตุลาคม พ.ศ. 2528 - ปัจจุบัน: ฮิสรอยัลไฮเนส เจ้าชาย (ดาโช) คัมซุม ซิงเย วังชุก (His Royal Highness Prince Dasho Khamsum Singye Wangchuck)Of Rainbows and Clouds: The Life of Yab Ugyen Dorji As Told to His Daughter
# เปอร์เรนยัส
เปอร์เรนยัส (, นามชี้เฉพาะ) เป็นเมืองและเทศบาลในเทศมณฑลเอลบาซัน ประเทศแอลเบเนีย เทศบาลนี้ก่อตั้งขึ้นเมื่อการปฏิรูปการปกครองท้องถิ่นใน ค.ศ. 2015 โดยการควบรวมเทศบาลเดิมอย่างเปอร์เรนยัส ชูเกิส, Rrajcë และสตราวัย แล้วกลายเป็นหน่วยเทศบาล เมืองหลักขิงเทศบาลนี้คือเมืองเปอร์เรนยัส มีประชากรทั้งหมด 24,906 คน (สำมะโน 2011) ในพื้นที่ทั้งหมด 323.17 ตร.กม. The population of the former municipality at the 2011 census was 5,847.
# อะเบมุส ปาปัม (พวกเรามีพระสันตะปาปาแล้ว)
อะเบมุส ปาปัม    เป็นประโยคภาษาละตินที่ใช้ในพิธีการประกาศการผลการเลือกและพระนามของพระสันตปาปาพระองค์ใหม่แห่งคริสตจักรโรมันคาธอลิก ซึ่งโดยประเพณีแล้ว ผู้ประกาศจะเป็นพระสังฆานุกร (Protodeacon) แห่งคณะพระคาร์ดินัล กล่าวคือ พระคาร์ดินัลสังฆานุกรผู้มีอาวุโสสูงในหมู่พระคาร์ดินัล หรือพระคาร์ดินัลสังฆานุกรผู้มีอาวุโสสูงที่เข้าร่วมในที่ประชุมเลือกพระสันตะปาปา 

พิธีการประกาศจะเกิดขึ้นที่พระบัญชร (loggia) ของมหาวิหารนักบุญเปโตรในนครรัฐวาติกัน ซึ่งตั้งอยู่เหนือจัตุรัสนักบุญเปโตร ภายหลังพิธีการประกาศเสร็จสิ้น พระสันตะปาปาพระองค์ใหม่ก็จะปรากฏพระองค์ต่อสาธารณชน และประกอบพิธีประทานพระพรแก่ชาวเมืองและชาวโลก (เออร์บิ เอ็ท ออร์บิ ; Urbi et Orbi) เป็นครั้งแรก

 คำประกาศ 
รูปแบบของคำประกาศมีการเปลี่ยนแปลงเรื่อยมาในแต่ละยุคสมัย แต่ในยุคสมัยปัจจุบันมักจะมีคำประกาศดังต่อไปนี้:  
 ภาษาละตินต้นฉบับ 

Annuntio vobis gaudium magnum;
habemus papam:
Eminentissimum ac Reverendissimum Dominum,
Dominum [praenomen],
Sanctae Romanae Ecclesiae Cardinalem [nomen],
qui sibi nomen imposuit [nomen pontificale]. คำแปลภาษาไทย 

ข้าพเจ้าขอประกาศข่าวอันน่ายินดียิ่งแก่ท่านทั้งหลาย;
พวกเรามีพระสันตะปาปาแล้ว:
พระคุณเจ้าผู้ประเสริฐยิ่งและเป็นที่เคารพอย่างสูงที่สุด,
พระคุณเจ้า [ชื่อตัวของผู้ได้รับเลือก],
พระคาร์ดินัลแห่งพระศาสนจักรโรมันอันศักดิ์สิทธิ์, [นามสกุลของผู้ได้รับเลือก],
ได้เลือกใช้พระนามว่า [พระนามพระสันตะปาปา].
# สโมสรฟุตบอลกองเรือรบ ยูไนเต็ด ในฤดูกาล 2565
ฤดูกาล 2565 เป็นฤดูกาลแรกของ กองเรือรบ ยูไนเต็ด ในการลงแข่งขันฟุตบอลรายการของสมาคมฟุตบอลแห่งประเทศไทย โดยสโมสรลงเข้าขันในไทยแลนด์ อเมเจอร์ลีก ฤดูกาล 2565 ซึ่งเป็นการแข่งขันในระดับสมัครเล่น

สโมสรสามารถสร้างผลงานคว้าแชมป์ในโซนภาคตะวันออกได้สำเร็จตั้งแต่ฤดูกาลแรกที่เข้าแข่งขัน และได้สิทธิเลื่อนชั้นขึ้นไปแข่งขันในระดับไทยลีก 3ซึ่งเป็นลีกอาชีพได้สำเร็จ

ผู้เล่นฤดูกาล 2565
 รายละเอียดผู้เล่น ฤดูกาล 2565

ข้อมูล ณ วันที่ 26 มิถุนายน 2565
สถิติการลงสนามและการยิงประตูรวมการแข่งขันทุกรายการ

 หมายเลข ชื่อ สัญชาติ ตำแหน่ง วันเกิด ย้ายมาจาก ตั้งแต่ ลงสนาม ประตู ผู้รักษาประตู1ชินกร ดีสายGKกองเรือยุทธการเมษายน 25655018ปรมินทร์ สายลวดคำGKนาวิกโยธินเมษายน 25654020วุฒิพงศ์ เที่ยงแท้GKเมษายน 256500 กองหลัง2วิทวัส เตชะวงศ์DFเมษายน 2565606ฅเนศวร พิมพลาDFเมษายน 25651014ธนาพร หนองดีDFราชนาวีเมษายน 25654021เทพพิพัฒน์ เทพแสงDFเมษายน 25658222นิติพงศ์ ลัดลอยDFเมษายน 25650023สุรสิทธิ์ เนตรยองDFเมษายน 25657027เตชิต ขยันประเสริฐDFเมษายน 25653044กฤตนน พิมพ์พงษ์DFกองเรือยุทธการเมษายน 256540 กองกลาง4ธนกฤษ บุญชูMFกองเรือยุทธการเมษายน 2565815เมธี กาพย์ไกรแก้วMFราชนาวีเมษายน 2565107วราห์ คำแหงMFเมษายน 25656010วรกานต์ นุชละออMFเมษายน 25655011วิภูษณะ เปี่ยมสวัสดิ์MFราชนาวี (ยืมตัวจากทีมฟุตซอล)เมษายน 25656112ชยธร สาระไชยMFเมษายน 25651013วรายุ ฤทธิ์สุวรรณ์MFเมษายน 25651015กรกช ท่าราชทัยMFเมษายน 25651016ภาณุพงษ์ สารีบุตรMFนาวิกโยธินเมษายน 25656117เอกฉัตร ช่างสีMFเอซีดีซี (ยืมตัว)เมษายน 25658024ศักดิ์สิทธิ์ แก้งคำMFเมษายน 25653025มานะชัย สุโพธิ์MFราชนาวี (ยืมตัวจากทีมฟุตซอล)เมษายน 25654126นัฐชัย วิชาธรรมMFพัทยา ดอลฟินส์เมษายน 25650029ณธายุ มะระเฮนMFราชนาวี (ยืมตัว)เมษายน 25657147กรกฏ ชูวาลาMFเมษายน 256550 กองหน้า8ยศกร บูรพาFWชลบุรี เอฟซี (ยืมตัว)เมษายน 2565879วิทยา นุชวิลัยFWเมษายน 25653019กรกต เหง้าบุตร (กัปตันทีม)FWนาวิกโยธินเมษายน 25657496นพดล ทรช่วยFWนาวิกโยธินเมษายน 256510

การแข่งขันในฤดูกาล
 ไทยแลนด์ อเมเจอร์ลีก โซนภาคตะวันออก 

ตารางคะแนน โซนภาคตะวันออก ตอนล่าง กลุ่มซี

ผลการแข่งขัน

รอบแพ้คัดออก

รอบชิงชนะเลิศ ภาคตะวันออกตอนล่าง

รอบชิงชนะเลิศ ภาคตะวันออก

 ไทยแลนด์ อเมเจอร์ลีก รอบระดับประเทศ 
ตารางคะแนน รอบระดับประเทศ โซนบน
โซนบน

ผลการแข่งขัน

สถิติการลงสนามและการทำประตูของผู้เล่น ในฤดูกาล 2565
 สถิตินับถึงวันที่ 26 มิถุนายน 2565

|-
! colspan=10 style="background:#c0c0c0; color:#000000; text-align:center"| ผู้รักษาประตู
|-

|-

|-

|-
! colspan=10 style="background:#c0c0c0; color:#000000; text-align:center"| กองหลัง
|-

|-

|-

|-

|-

|-

|-

|-
! colspan=10 style="background:#c0c0c0; color:#000000; text-align:center"| กองกลาง
|-

|-

|-

|-

|-

|-

|-

|-

|-

|-

|-

|-

|-

|-

|-
! colspan=10 style="background:#c0c0c0; color:#000000; text-align:center"| กองหน้า
|-

|-

|-

|-

|-
|}
# มุขมณฑลชิกลาโย
มุขมณฑลชิกลาโย  เป็นมุขมณฑลรองพระสังฆราชคาทอลิกในภาคคริสตจักรปิวรา แคว้นลัมบาเยเก ประเทศเปรู

ศูนย์กลางมุขมณฑลคืออาสนวิหารซันตามาริอาในนครชิกลาโย และยังเป็นอดีตมุขมณฑลของสมเด็จพระสันตะปาปาเลโอที่ 14 บิชอปที่ดำรงตำแหน่งตั้งแต่วันที่ 14 กุมภาพันธ์ ค.ศ. 2024 คือเอดินซัน เอ็ดการ์โด ฟาร์ฟัน กอร์โดบา

 ประวัติ 
มุขมณฑลชิกลาโยได้รับการสถาปนาในวันที่ 17 ธันวาคม ค.ศ. 1956 ด้วยการนำดินแดนจากมุขมณฑลกาฮามาร์กาและมุขมณฑลมหานครตรูฮิโยในวันที่ 30 มิถุนายน ค.ศ. 1966 ต่อมาในวันที่ 17 เมษายน ค.ศ. 1963 มุขมณฑลนี้สูญเสียดินแดนบางส่วนเพื่อสถาปนาดินแดนบาทหลวงแห่งโชตา

ในช่วง ค.ศ. 2015 ถึง 2023 มุขมณฑลชิกลาโยอยู่ภายใต้การบริหารของโรเบิร์ต ฟรานซิส พรีโวสต์ ภายหลังเป็นคาร์ดินัล หลังการสิ้นพระชนม์ของสมเด็จพระสันตะปาปาฟรานซิส พรีโวสต์ (ชาวอเมริกันที่อพยพไปเปรูใน ค.ศ. 1985) ได้รับเลือกจากคณะพระคาร์ดินัลในการประชุมเลือกเมื่อวันที่ 8 พฤษภาคม ค.ศ. 2025 โดยเป็นพระสันตะปาปาองค์แรกที่เป็นพลเมืองเปรู พรีโวสต์จึงใช้พระนามพระสันตะปาปาเป็น เลโอที่ 14
# ฮารูโอะ โยชิมูตะ
ฮารูโอะ โยชิมูตะ (5 พฤศจิกายน ค.ศ. 1939 – 5 มีนาคม ค.ศ. 2025) เป็นนักว่ายน้ำชาวญี่ปุ่นที่เข้าแข่งขันในโอลิมปิกฤดูร้อน 1960 ประเภทท่าผีเสื้อ 200 เมตร และโอลิมปิกฤดูร้อน 1964 ประเภทท่าฟรีสไตล์ 400 เมตร ฮารูโอะเสียชีวิตจากหัวใจล้มเหลวที่คิตะกีวชูในวันที่ 5 มีนาคม ค.ศ. 2025 ด้วยอายุ 85 ปี吉無田春男さん死去　競泳で五輪2大会代表
# ภาษางาตีกีซ
งาตีกีซ (Ngatikese) หรือ ซัปวูอาฟิก (Sapwuahfik) เป็นภาษาไมโครนีเชียที่มีต้นกำเนิดในอะทอลล์ซัปวูอาฟิก ประเทศไมโครนีเชีย ในจำนวนผู้พูดภาษาแม่ 700 คน มีเพียงประมาณ 450 คนเท่านั้นที่อยู่ในซัปวูอาฟิก ก่อนหน้านั้นถือเป็นภาษาย่อในภาษาโปนเปย์ แต่ภายหลังจัดใหม่เนื่องจากสองภาษานี้พิสูจน์แล้วว่าสามารถเข้าใจร่วมกันได้บางส่วน ปัจจุบันภาษานี้ตกอยู่ในความเสี่ยง เนื่องจากผู้พูดหลายคนเริ่มหันมาพูดภาษาโปนเปย์มากขึ้น

ภาษางาตีกีซมีทำเนียบภาษาสำหรับผู้ชายTryon, D. "Ngatikese Men's Language". In Pawley, A., Ross, M. and Tryon, D. editors, The boy from Bundaberg: Studies in Melanesian linguistics in honour of Tom Dutton. PL-514:345-360. Pacific Linguistics, The Australian National University, 2001.
# เอลลา ทูน
เอลลา แอนน์ ทูน (อังกฤษ: Ella Ann Toone; เกิด 2 กันยายน ค.ศ. 1999) เป็นนักฟุตบอลอาชีพชาวอังกฤษซึ่งเล่นในตำแหน่งกองกลางตัวรุกให้กับสโมสร แมนเชสเตอร์ยูไนเต็ดในลีกวีเมนซูเปอร์ลีกและทีมชาติอังกฤษ เธอเป็นตัวแทนของอังกฤษตั้งแต่รุ่นอายุต่ำกว่า 17 ปีจนถึงรุ่นอายุต่ำกว่า 21 ปีโดยยิงประตูแรกในยูโร ได้เมื่อพบกับสเปนในปี 2022 และอีกประตูหนึ่งเมื่อพบกับเยอรมนีในรอบชิงชนะเลิศยูโร 2022 ช่วยให้ทีมคว้าแชมป์การแข่งขันชิงแชมป์แห่งชาติยุโรปได้

ทูนเริ่มต้นอาชีพนักเตะชุดใหญ่ของเธอที่ แบล็คเบิร์น โรเวอร์ส ในปี 2013 จากนั้นย้ายไป แมนเชสเตอร์ ซิตี้ และ คว้าแชมป์ WSL ในปี 2016 นับตั้งแต่เข้าร่วมยูในปี 2018 เธอได้กลายเป็นของพวกเขา ผู้ทำประตูสูงสุด ด้วย ส่วนใหญ่ปรากฏ สำหรับสโมสรที่ได้รับการอธิบายว่าเป็น ชื่อครัวเรือน เช่นเดียวกับผู้เล่นที่สำคัญโดยผู้จัดการ มาร์คสกินเนอร์. ในเดือนสิงหาคมปี 2023 ทูนได้ประตูแรกของตัวเองในศึกฟุตบอลโลก โดยกลายเป็นนักฟุตซอลอังกฤษแรกที่ยิงประตูในรอบรองรองชนะเลีศ, รอบรองชนะเลีก และรอบรองชนะลีกของรายการใหญ่
# อาคารเมอร์เดกา
อาคารเมอร์เดกา หรือ เกอดุงเมอร์เดกา  เป็นอาคารสถาปัตยกรรมอาร์ตเดโก ตั้งอยู่บนถนนเอเชีย-อาฟรีกา (Jalan Asia-Afrika) ในนครบันดุง ประเทศอินโดนีเซีย ปัจจุบันเปิดใช้งานเป็นพิพิธภัณฑ์จัดแดสงนิทรรศการ ภาพถ่าย และวัตถุที่เกี่ยวเนื่องกับการประชุมเอเชีย-แอฟริกา ซึ่งถือเป็นการประชุมแรกของขบวนการไม่ฝักใฝ่ฝ่ายใด และจัดขึ้นในอาคารแห่งนี้เมื่อปี 1955Indonesia handbook, Volume 3

อาคารหลังนี้เป็นผลงานออกแบบปี 1926 ด้วยสถาปัตยกรรมอาร์ตเดโก โดย ฟัน กาเลิน (Van Galen) และ วึล์ฟ ชือมาเคอร์ (Wolff Schoemaker) ซึ่งในเวลานั้นเป็นศาสตราจารย์ประจำสถาบันเทคนิกบันดุง และเป็นสถาปนิกแนวหน้าในเวลานั้นของบันดุง ในปี 1940 มีการออกแบบสร้างส่วนต่อเติมด้วยสถาปัคยกรรมสตรีมไลน์มอเดอร์น ผลงานออกแบบโดย อัลเบิร์ต อาลเบอร์สGedung Merdeka 

อาคารนี้สร้างขึ้นแรกเริ่มสำหรับสมาคมคองคอร์เดีย (Sociëteit Concordia) ซึ่งเป็นสมาคมคนรวยในบันดุงและพื้นที่โดยรอบ ให้บริการโถงเต้นรำและสถานที่พบปะทางสังคมและนันทนาการ ต่อมาในสมัยญี่ปุ่นเข้ายึดครอง ได้เปลี่ยนชื่ออาคารเป็น Dai Toa Kaikan ใช้งานเป็นศูนย์วัฒนธรรม ต่อมานับตั้งแต่ปี 1945 อาคารนี้ใช้งานเป็นศูนย์กลางสำหรับขบวนการเอกราช หลังอินโดนีเซียได้รับเอกราชในปี 1949 อาคารนี้แปรสภาพกลับมาเป็นโถงพบปะและจัดการแสดง เต้นรำ จนถึงกาลาดินเนอร์

ในปี 1954 รัฐบอินโดนีเซียเลือกให้บันดุงเป็นเมืองที่จัดการประชุมเอเชีย-แอฟริกา และอาคารนี้ถูกคัดเลือกเป็นสถานที่จัดการประชุมด้วยว่ามีโถงและหอประชุมที่ใหญ่ที่สุดในเมือง รวมถึงที่ตั้งซึ่งอยู่ใจกลางเมือง ติดกับโรงแรมซาวอยโฮมัน และโรงแรมเพรอาเงอร์
# โรมันคาทอลิกในประเทศเปรู
โรมันคาทอลิกในประเทศเปรู เป็นส่วนหนึ่งของคริสตจักรโรมันคาทอลิกทั่วโลก ภายใต้การนำของพระสันตะปาปา สภาปกครองในโรม และการประชุมสังฆราชเปรู

จำนวนผู้นับถือนิกายโรมันคาทอลิกมีประมาณร้อยละ 76 ของประชากรทั้งประเทศLatinobarometro, Opinion Publica Latinoamericana, Enero 2018. ตามสำมะโน ค.ศ. 2017US State Dept 2022 report ใน ค.ศ. 2020 มีนักบวชมากกว่า 3,000 รูป และแม่ชีกว่า 9,000 รูปทั่วแพริช 1,670 แห่ง Catholics and Culture website, retrieved 2023-08-08 คริสตจักรยังดำเนินการเกี่ยวกับโรงพยาบาล 136 แห่ง และบ้านพักคนชราและผู้ป่วย

เปรูมีนักบุญที่มีชื่อเสียงสองรูป คือ นักบุญโรซาแห่งลิมาและนักบุญมาร์ติน เด โปร์เรส กับบุญราศีสองคน คือ อานา เด โลส อังเฆเลส (อานา มอนเตอากูโด ปอนเซ เด เลออน) และอันโตเนีย ลุซมิลา ริบัส โลเปซ (มาริอา อากุสตินา)G Catholic website, Saints page, retrieved 2023-08-28

ใน ค.ศ. 2025 สมเด็จพระสันตะปาปาเลโอที่ 14 ชาวอเมริกันผู้อพยพไปเปรูใน ค.ศ. 1985 และใช้ชีวิตส่วนใหญ่เป็นมิชชันนารีในเปรู ได้รับเลือกเป็นพระสันตะปาปาองค์แรกที่เป็นพลเมืองเปรู

ประชากร
ผู้นับถือนิกายโรมันคาทอลิกมีจำนวนลดลงตลอดหลายทศวรรษ ตามสำมะโนในแต่ละช่วง ใน ค.ศ. 1940 ประชากรเปรูร้อยละ 98.5 นับถือนิกายโรมันคาทอลิก ลดลงเหลือร้อยละ 94.6 ใน ค.ศ. 1981 และถึงร้อยละ 81.3 ใน ค.ศ. 2007
 ปี ร้อยละ ลดลง 1940 98.5% - 1961 97.3% -1.2% 1972 96.4% -0.9% 1981 94.6% -1.8% 1993 89.0% -5.6% 2007 81.3% -7.7% 2017 76.0% -5.3%

ดูเพิ่ม
Pan-Amazonian lesial Network (REPAM)
ศาสนาในประเทศเปรู